પ્રાપ્ત વિગતો અનુસાર શહેરના જુદા જુદા વિસ્તારમાં આવેલી જ્ઞાનદીપ સ્કૂલ, મહાવીર સ્કૂલ અને ટીઆર પટેલ સ્કૂલને બોમ્બથી ઉડાવી દેવાની ધમકીભર્યો પત્ર આજે શાળાના આચાર્યોને મળતાં પોલીસને જાણ કરવામાં આવી હતી. બોમ્બની ધમકીનો મેસેજ મળતા જ પોલીસ બોમ્બ સ્ક્વોડ, ડોગ સ્ક્વોડ સાથે જુદી જુદી ટીમ બનાવી ત્રણેય સ્કૂલમાં પહોંચી ગઇ હતી અને શાળાના વિદ્યાર્થીઓને વર્ગોમાંથી બહાર કાઢી તમામ જગ્યાએ ચેકિંગ હાથ ધર્યું હતું. જોકે, ત્યાંથી કોઇપણ શંકાસ્પદ વસ્તુ મળી ન હતી.